Diari Oficial de la Generalitat Valenciana


Sumari del DOGV 10882, del 27-12-2024 (2024/13574)

RESOLUCIÓ de 18 de desembre de 2024, de la Direcció Territorial d'Ocupació i Labora d'Alacant, per la qual es resol la convocatòria, per a l'exercici 2024, de les ajudes per raó de la incorporació de persones desocupades, com a sòcies treballadores o de treball, regulades en l'article 15 de les bases reguladores establertes en l'Ordre 11/2019, de 2 de desembre i en la Resolució de 13 de maig del conseller d'Educació, Cultura, Universitats i Ocupació, per la que s'efectua la convocatòria, per a l'exercici 2024, de les ajudes a les cooperatives, les societats laborals i empreses d'inserció.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10378

Data del DOGV
:   27-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13262

CVE
:   GTFZ-U-5411-50385

Data del document
:   18-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * cooperativa
    * empresa
    * reinserció professional

Vist el procediment iniciat a conseqüència de la sol·licitud de subvenció formulada per les entitats relacionades en els annexos I i II d'aquesta resolució, destinada al foment de cooperatives, societats laborals i empreses d'inserció, concretament per a l'obtenció d’ajudes per raó de la incorporació de persones desocupades, amb caràcter indefinit, com a sòcies treballadores o sòcies de treball, i atenent:

1. El que disposa l'Ordre 11/2019, de 2 de desembre, de la Conselleria d'Economia Sostenible, Sectors Productius, comerç i Treball, per la qual s'estableixen les bases reguladores de determinades ajudes per al foment de les empreses cooperatives, les societats laborals i les empreses d'inserció, en la Comunitat Valenciana, publicada en el DOGV núm. 8692, de 5 de desembre de 2019.

2. El que preveu la Resolució de 13 de maig de 2024, del conseller d'Educació, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i empreses d'inserció, publicada en el DOGV núm. 9850 de 16 de maig de 2024.

3. Que les esmentades entitats, amb subjecció a les bases i convocatòria ressenyades, van sol·licitar subvencionar les despeses originades per qualsevol dels conceptes recollits en l'article 15 de l'Ordre 11/2019, de 2 de desembre, abans esmentada en els seus diferents apartats.

4. Comprovada la documentació aportada, d'acord amb el que estableixen els articles 4 i 20.4 de l'Ordre esmentada, reguladora de les ajudes, pel que fa a totes i cadascuna de les actuacions subvencionables per les quals es demanen les subvencions. S'ha estimat un cost total subvencionable d'1.047.000 euros.

5. Que examinades totes les sol·licituds i la documentació adjunta, s'ha comprovat que els sol·licitants relacionats en l'Annex II, reuneixen els requisits que estableix l'esmentada Ordre, per a ser beneficiari de les ajudes havent justificat la quantia sol·licitada i que aquesta quantia respecta els límits establerts en l'article 19.4 de l'Ordre 11/2019, de 2 de desembre.

Vistos els antecedents exposats, així com l'informe favorable emès per l'òrgan col·legiat de valoració de les sol·licituds, reunit en data 22.11.2024, compost tal com determina l'article 6.4.b) de l'Ordre reguladora d'aquestes ajudes, i en l'exercici de les facultats delegades segons el que estableix l'article 7.1.a) de l'esmentada Ordre per resoldre els procediments de referència, i de conformitat amb el que estableix la disposició derogatòria única del Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació (DOGV 9983, 14.11.2024), d'acord amb la proposta de resolució emesa per la cap del Servei Territorial de Treball en data 12/12/2024,

RESOLC

*Primer*

Denegar les subvencions a les entitats sol·licitants que s'assenyalen en l'annex I, per no complir els requisits establits en l'ordre reguladora de les ajudes i altres normes d'aplicació per a ser-ne beneficiari pels motius especificats en el mateix annex.

*Segon*

Concedir les subvencions a les entitats sol·licitants que s'assenyalen en l'annex  II, per import total d'1.047.000 euros, en concepte d'ajudes per raó de la incorporació de persones desocupades, amb caràcter indefinit, com a sòcies treballadores o sòcies de treball. La present subvenció, cofinançada pel Ministeri de Treball i Economia Social, queda sotmesa al règim *de minimis*  i es concedeix a l'empara del Reglament (UE) 2831/2023, de la Comissió, de 13 de desembre, relatiu a l'aplicació dels articles 107 i 108 del Tractat de Funcionament de la Unió Europea (TFUE) als ajuts *de minimis*, circumstància recollida expressament en el resolc cinquè de la Resolució de 13 de maig de 2024, del conseller d'Educació, Universitats i Ocupació.

Respecte de les ajudes concedides assenyalades en l'annex II, per l'import total indicat, cal assenyalar que es distingeixen dues situacions:

a) Concessió total de l'ajuda sol·licitada respecte de les entitats indicades en l'annex II – part I.

b) Concessió parcial de l'ajuda sol·licitada respecte de les entitats indicades en l'annex II – part II. La diferència entre la quantitat demanada i la concedida es troba motivada en aquest annex.

*Tercer*

Sobre la base d'aquesta concessió s'autoritza la despesa, es disposa el crèdit, es reconeix l'obligació i es proposa el pagament per l'esmentat import, amb càrrec al capítol 4 del subprograma pressupostari 322D00, Promoció del Cooperativisme i l'Economia Social, línia de subvenció S0338, «Programa de suport a l'economia social i fent cooperatives».

*Quart*

S’adverteix els destinataris de l'estricte compliment de les obligacions que assumeixen al percebre fons de caràcter públic.

*Quint*

L'empresa beneficiària queda obligada a l'estricte compliment de les obligacions establertes en l'article 9 i, especialment, a mantenir un mínim de dos anys com a soci o sòcies treballadores o de treball, la persona o persones per la incorporació de les quals es concedeix l'ajuda o, cas que hisiga baixa, a substituir-les pel període que reste fins a completar els dos anys per una altra persona que pertanya a algun dels col·lectius que puguen ser beneficiaris d'aquestes subvencions per import igual o superior al corresponent a la persona sòcia que hi ha sigut baixa.

La baixa s'haurà de comunicar en el termini d'un mes des que es produïsca. La substitució haurà de realitzar-se en el termini màxim de tres mesos a comptar que es va produir la baixa i comunicar a la direcció territorial d'Ocupació i Labora corresponent en el termini d'un mes des que es porte a efecte la substitució. En cas contrari haurà de reintegrar l'ajuda corresponent segons el que disposen els articles 9.1 f) i 12 de l'ordre reguladora de les ajudes.

*Sext*

Les entitats beneficiàries estan obligades a mantenir, a partir de la data d'aquesta resolució, durant cinc anys, o tres en el cas que l'empresa beneficiària tinga la categoria de pime, la forma jurídica, sense que durant aquest període puga dissoldre's formalment o incórrer en causa de dissolució, cessar en la seva activitat empresarial, transformar-se en una altra no beneficiària de l'ajuda ni perdre les condicions o requisits necessaris per mantenir la seva qualificació com a societat laboral o cooperativa de treball associat o amb persones sòcies de treball. L'incompliment d'aquesta obligació donarà lloc a l'exigència del reintegrament de la subvenció percebuda, amb els seus interessos de demora des de la data de la percepció de l'ajuda.

*Sèptim*

Les empreses beneficiàries estaran obligades a sotmetre's a les actuacions de comprovació que efectue l'òrgan concedent, a les de control financer que corresponen a la Intervenció General i els altres òrgans competents en relació amb les subvencions o ajudes concedits, així com a les que puguen efectuar, si s'escau, les institucions amb competències de control sobre les actuacions cofinançades per l'Estat o la Unió Europea, i aportaran la informació que els siga requerida en l'exercici de les esmentades actuacions i, en especial, l'acreditació que han comptabilitzat amb la deguda separació la quantitat percebuda en concepte de subvenció, de conformitat amb el que estableixen les normes comptables d'aplicació.

*Octau*

Estan obligades a complir les obligacions de publicitat activa establertes en la Llei 1/2022, de la Generalitat, de transparència i bon govern de la Comunitat Valenciana, les entitats privades que perceben durant el període d'un any natural ajudes o subvencions en una quantia superior a 50.000 euros, o quan les ajudes o subvencions percebudes representen almenys el 40% del total dels seus ingressos anuals, sempre que arriben com a mínim a la quantitat de 5.000 euros.

El compliment d'aquestes obligacions es realitzarà a través del portal web de l'entitat, o bé utilitzant els mitjans electrònics de l'organització, associació o agrupació a la qual puga pertànyer; també podran complir les seues obligacions a través del portal web que pose a la seua disposició la Generalitat i utilitzant la plataforma TEP - Transparència Entitats Privades, que la Generalitat posa a la seua disposició, [https://gvaoberta.gva.es/es/tep.](https://gvaoberta.gva.es/es/tep)

Publicaran la informació a partir de l'any següent a aquell en què s'hagen superat els límits establerts, i s’haurà de mantenir publicada durant quatre anys naturals.

*Nové*

L'incompliment parcial o total pels beneficiaris de qualsevol dels requisits, condicions i altres circumstàncies que han motivat la concessió de la subvenció, podrà donar lloc a la minoració, o si és el cas, a la resolució d'aquella en els termes previstos en l'article 12 de l'esmentada Ordre 11/2019, de 2 de desembre.

*Dècim*

La resolució de concessió o de desestimació de les subvencions es publicarà en el *Diari Oficial de la Generalitat Valenciana*  i en la pàgina web de la Conselleria d'Educació, Cultura, Universitats i Ocupació, d’acord amb el que estableixen l'article 18 de la Llei 38/2003, de 17 de novembre, general de subvencions, i l'article 30 del Reial decret 887/2006, de 21 de juliol, pel qual s'aprova el Reglament de desplegament de la Llei 38/2003, general de subvencions, i es notificarà a les persones interessades en els termes previstos en la legislació bàsica de procediment administratiu.

La present resolució posa fi a la via administrativa i contra esta podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació, d'acord amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició del recurs potestatiu de reposició en el termini d'un mes des de l'endemà de la notificació, davant la Secretaria Autonòmica d'Ocupació, en virtut del que estableix la Resolució de 13 d'abril de 2022, del conseller d'Educació, Cultura i Esport, per la qual es deleguen atribucions en determinats òrgans i unitats administratives de la Conselleria (DOGV 9328, 13.04.2022), d'acord amb el que estableix l'article 7 de l'Ordre 11/2019 de 2 de desembre, reguladora de les ajudes, en relació amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que s'estime procedent.

  

Alacant, 18 de desembre de 2024

(p. d. Orde 11/2019; DOGV 8692, 05.12.2019)

Cortes María Martínez de las Heras

Directora territorial

Esta disposició conté annexos. Consulteu-ne la versió en PDF.